Kaikki haluavat tietää, kuka Elon Musk todella on.
Hänen perhesuhteensa voivat antaa siitä vihjeitä.
Elonin äiti Maye nähdään usein poikansa seurassa, mutta isää ei.
Hän asuu yhä Etelä-Afrikassa.
Näillä voi varastaa asioita.
Mennä jonnekin ja murtaa lukon.
Nimeni on Errol Graham Musk. Olen Elonin isä.
Tässä autossa on ollut korjattavaa. Puuosiin on mennyt kuukausia.
Niiden on annettava kuivua jokaisen lakkauksen välillä.
Minulla ja Elonilla on samanlainen suhde kuin minulla oli isäni kanssa.
Kommunikoimme sähköpostilla, emmekä ole jutelleet pitkään aikaan.
Vuonna 2017 Elon antoi haastattelun Rolling Stone -lehdelle.
Hän sanoi isästään:
"Hän on tehnyt lähes kaiken pahan, mitä kuvitella saattaa."
On oltava hieman hullu.
Kun Errolin kotiin murtauduttiin, hän tappoi kolme tunkeutujista.
Errolia syytettiin murhasta, -
mutta hän vetosi itsepuolustukseen ja välttyi tuomiolta.
Jengi iski minun ja tyttäreni kimppuun.
Tunkeutujat ampuivat 52 laukausta ja minä kaksi.
Koska ammuin Magnumilla, yksi laukaus tappoi kaksi ihmistä.
Kolmas tunkeutuja kuoli toisen laukaukseni osuttua nivuseen.
Minua syytettiin murhasta. Ärsyynnyin, kun minulta kysyttiin, -
eikö vähempi väkivalta olisi riittänyt.
Sitten oikeuden istunnossa sanoin ampuneeni kaksi laukausta, -
kun tunkeutujat olivat ampuneet 52 laukausta. Se oli aika älytöntä.
"Eikö vähempikin olisi riittänyt?" Jaa, enpä tiedä.
Oikeasti se oli kamalaa. En ole ylpeä siitä.
En odottanut enkä pyytänyt sitä, mutta niin vain kävi.
Olin käynyt Etelä-Afrikan armeijan.
Ei siis kannata tapella Etelä-Afrikan armeijan käyneiden kanssa.
Elon Musk on rikkain koskaan elänyt mies, -
mutta ei omista asuntoa.
Hän on erilainen kuin monet muut.
Hän on suuri visionääri, joka ei kaihda riskejä.
Hän saa osakemarkkinat laskuun tai nousuun muutamalla napautuksella.
Toimitusjohtaja Elon Musk luo twiitillään kaaosta.
Omituista. Horjutti luottamusta.
Hän kehittää sirua, joka voidaan laittaa aivoihimme.
Niin, siru ja pieniä johtoja.
Hän rakentaa raketteja, jotka voivat viedä sata ihmistä Marsiin.
Hänen valtansa ja varallisuutensa...
...kasvaa jatkuvasti.
Kukaan ei yritä muuttaa maailmaa yhtä kovasti.
Tulehan tänne. -Miksi nimenomaan minä?
Koska sinä olet se jätkä. Olet juuri se jätkä.
TÄMÄ ON ELON MUSKIN TARINA
Hän on tehnyt asioita, joihin muualla ei pystytä. Se on upeaa.
Olet hänen äitinsä ja suurin tukensa. -Niin.
EX-VAIMOJA, PERHEENJÄSENIÄ, YSTÄVIÄ, VIHOLLISIA
Hän on todella vaarallinen. Täysin vastuuton.
Elämäni ei ole niin hauskaa kuin luulisi.
En ole varma, haluaisinko itsekään olla minä.
INNOSTAVATKO ELONIN SAAVUTUKSET?
Tuntuu oudolta antaa se yksityisen toimijan käsiin, -
mutta ehkä olen juuttunut menneisyyteen.
VAI PELOTTAAKO HÄNEN VALTANSA?
Epävakaa, holtiton. -Olen vain oma itseni.
On vuosi 2016. Yhdysvaltain uusi presidentti on juuri valittu.
Elon työskentelee uuden hallituksen kanssa -
miljardien dollarien SpaceX- sopimustensa toteuttamiseksi.
Olen Safra Catz, Oraclen toimitusjohtaja.
On suuri kunnia saada olla täällä.
Jeff Bezos, Amazon.com. Olen todella innoissani siitä, -
miten hallitus voi tukea innovointia.
Elon Musk, SpaceX:n ja Teslan toimitusjohtaja.
Valmistamme raketteja, autoja ja aurinkoenergiajuttuja.
Olen innoissani tuotantomme laajentamisesta USA:ssa.
Haluan kiittää kaikkia. Koolla on upea joukko ihmisiä.
Minun tarkoituksenani on auttaa teitä menestymään.
Maailmassa ei ole ketään kaltaistanne. Ei ketään.
Elon Musk menestyy.
Hänen tunnettuutensa kasvaa. Twitter-seuraajia on jo miljoonia.
Hän laajentaa bisnesimperiumiaan kunnianhimoisilla yhtiöillä, -
jotka pyrkivät muovaamaan tulevaisuuttamme.
Elon Muskin salassa pidetty lempiprojekti on vihdoin julkistettu.
Sen tavoitteena on ratkaista krooniset liikenneruuhkat.
Jos emme kokeile jotain uutta, jäämme ikuiseen liikennehelvettiin.
Elon Musk yrittää päästä pääsi sisään.
Hänen startup-yhtiönsä Neuralink -
pyrkii asentamaan siruja aivoihin erilaisten sairauksien hoitamiseksi.
Yritätte siis yhdistää ihmisen ja koneen terveellä tavalla.
Voittaakseen koneet on sulauduttava niihin.
Niin, todennäköisesti.
Elonin ehkä tärkein tavoite on -
rakentaa yksi maailman suurimmista tehtaista -
keskelle Nevadan aavikkoa.
Gigafactoryn on määrä valmistaa Tesla-autoihin litiumioniakkuja.
Elonin on saatava 20 000 ihmistä tulemaan aavikolle -
ja töihin sähköautoyhtiöön.
Toivoimme Gigafactoryn ratkaisevan ongelman, -
joka litiumioniakkujen saatavuudessa oli syntymässä.
Tehdas oli yhtiön selviytymismekanismi.
Musk ilmoitti rakennuttavansa maailman suurimman akkutehtaan, -
koska nykyisten tehtaiden tuottamat akut eivät riittäisi millään.
Lopulta tulemme käyttämään pelkkiä sähköautoja, poikkeuksetta.
Teslan ja Muskin kaltaiset yritykset ja yksilöt johtavat muutosta.
Sellaisia ihmisiä tarvitaan lisää. Heitä pitäisi arvostaa, -
koska he ovat tämän planeetan ainoa toivo.
Tervetuloa Gigafactoryn avajaisjuhliin.
Toivottavasti teillä on hauskaa.
Rakastan sinua, Elon!
Olet sankarini!
Toivon, että pidätte tänään hauskaa.
Teslalla työskennelläkseen on mielestäni inspiroiduttava -
paitsi päivittäisestä työstään myös siitä, miksi työtä tekee.
Sellainen ihminen pysyy työssään ja auttaa yhtiötä menestymään.
Useimmat ihmiset, jotka ovat työskennelleet -
Teslalla tai SpaceX:llä, sanoisivat, että hän pyytää meiltä mahdottomia.
Mutta kaikkihan vaikuttaa mahdottomalta, kunnes se on tehty.
Toivottavasti ihmiset alkavat todella uskoa siihen, ja...
Me uskomme!
Muuta maailmaa!
Kiitos. Pystymme tähän vain teidän ansiostanne.
Ilman teitä tämä ei onnistuisi. Haluan kiittää teitä kaikkia.
Menestyksemme salaisuus on täällä.
Se oli aivan hullu ponkaisu -
tyhjästä suoraan huipulle.
Tuntui kuin olisi ollut raketissa.
Saimme kutsuja erilaisiin tilaisuuksiin. Muistan, -
miten olimme illalliskutsuilla ja istuin Bill Clintonin vieressä.
Elon sanoi kuuluisuudessa olevan hienoa, -
että kun istuu tuntemattoman vieressä, -
tämä pitää huonoa keskustelua omana syynään. Niin nykyään käy.
Kaikki kuuntelevat, mitä Elon sanoo.
Joskus joku kertoi tavanneensa Elonin -
ja nähneensä heti, että tämä on nero, -
koska tämä oli ollut hajamielinen ja selvästi ajatellut suuria.
Ajattelin, että Elonilla oli varmaan ollut tylsää hänen seurassaan.
Kun tekstasin Elonille tavanneeni henkilön, hän vastasi: "Tosi tylsää."
Tee se juttu, isä.
Talulah ja Elon menivät naimisiin vuonna 2010.
He erosivat ja menivät uudelleen naimisiin.
Vuonna 2016 asiat ovat jälleen huonosti, -
ja pari päätyy eroamaan myöhemmin samana vuonna.
Los Angelesissa oli rankkaa heti, kun saavuin sinne.
Se oli uskomaton kulttuurišokki. Olisin vain halunnut palata kotiin.
Yritinkin palata kotiin, mutta toisaalta rakastan Elonia kovasti.
Siksi meillä meni tilanteen selvittämiseen vuosia.
Elon näki, minne maailma on menossa. En itse kyennyt siihen, -
joten oli hienoa saada häneltä uutta perspektiiviä.
Olen kiitollinen siitä kaikesta.
Toivon Elonin vievän ihmiskunnan Marsiin, -
koska uskon, että se on hänen elämänsä tarkoitus.
On oikeastaan kaksi vaihtoehtoa.
Ensimmäinen on jäädä Maahan ikiajoiksi...
...jolloin ihmistä kohtaa joukkotuho.
Toinen on, että ihmisestä tulee monella planeetalla elävä laji.
Sitä me haluamme.
Siirtokunnan perustaminen Marsiin on Elonin unelmista suurin.
Jos Elon onnistuu, hän aikoo aiheuttaa sarjan ydinräjähdyksiä...
. ..jotka höyrystävät napajäätiköt ja lämmittävät Marsia.
Tarkoituksena on muuttaa planeetta elinkelpoisemmaksi.
Marsissa ei etenkään alussa ole ylellistä.
Siellä on vaarallista ja ahdasta. Se on vaikeaa ja raskasta työtä.
Mutta siitä tulee mahtavaa!
Elon on ostanut osan Boca Chican kylästä Meksikonlahdelta.
Hän ostaa asukkaat ulos kodeistaan -
ja perustaa tukikohdan avaruusalusten rakentamiseen.
Hän suunnittelee lentoa Marsiin vuodelle 2029.
En voi ottaa selfietä. Minun on tehtävä töitä.
Yhden otettuani päädyn ottamaan monta.
Jos otan yhdenkin selfien, jään loukkuun selfiemaahan.
Mitä aiotte tulevina kuukausina? -Oletko uutisista?
Paikallismediasta. -Selvä.
Kuten näette, olemme rakentamassa tänne -
kunnon tuotantotiloja.
Mitä siellä on tarkoitus valmistaa?
Avaruusalus.
Toivottakaa tervetulleeksi Elon Musk!
Haluan osoittaa, että Marsiin matkustaminen on mahdollista -
ja että se on mahdollista jo meidän elinaikanamme.
Kenelle tahansa.
Tämä antaa käsityksen aluksen koosta. Se on aika iso.
Mutta iso sen pitääkin olla.
Matkustamoon on mahduttava sata ihmistä.
Matkatavaroiden lisäksi kuljetetaan myös rahtia ajoainetehtaiden, -
rautavalimoiden tai vaikkapa pizzerioiden rakentamista varten.
Kuljetettavaa on paljon.
Elon aikoo lähettää Marsiin tuhansia aluksia -
ja rakentaa uuden sivilisaation.
Omavaraisen kaupungin perustamiseen -
tarvitaan suunnilleen miljoona ihmistä.
Jos Marsiin muutto maksaa 100 000 dollaria, -
lähes kuka tahansa voi säästää palkastaan ja päästä Marsiin.
Mietitäänpä, kuka on ihmiskunnan historian kuuluisin ihminen.
Tiedän, kuka hän on. En tiedä hänen nimeään.
En tiedä myöskään hänen sukupuoltaan, mutta tiedän, -
että hän on ensimmäinen ihminen, joka syntyy toisella planeetalla.
Tämä ajatus motivoi Elonia.
HELMIKUU 2018
Matkalla Marsiin on useita askelia.
Ensimmäinen niistä on Falcon Heavyn onnistunut laukaisu.
Se osoittaa, että hyvin suurikin hyötykuorma -
pystytään laukaisemaan Maan kiertoradalle.
Katsotte suoraa kuvaa Falcon Heavysta.
Niin juuri, Falcon Heavysta.
Falcon Heavy koostuu periaatteessa -
kolmesta yhteen kiinnitetystä Falcon 9 -raketista.
Se voi siis kuljettaa suurempia hyötykuormia paitsi kiertoradalle -
myös Kuuhun ja Marsiin.
Kaikki sujuu hienosti. Nyt alkaa tapahtua.
Tämä pitää nähdä omin silmin. En pysty...
Se on vain...
Kymmenen, yhdeksän, kahdeksan, seitsemän, kuusi, -
viisi, neljä, kolme, kaksi, yksi.
Näetkö, miten ne käynnistyivät?
Epätodellista!
Rakettien nostettua Falcon Heavyn kiertoradalle -
ne irrottautuvat ja laskeutuvat takaisin Maahan.
Kun Falcon Heavy on kiertoradalla, -
se päästää avaruuteen punaisen Teslan, joka on matkalla Marsiin.
Se on hupsua, mutta hauskanpito on tärkeää.
Auto saa minut yhä sekaisin. Luulen näkeväni harhoja.
Elonin viimeisenä temppuna -
kaksi Falcon-rakettia laskeutuvat ehjinä.
Falconit ovat laskeutuneet.
Hän ansaitsee tunnustusta.
Meidän on suojeltava häntä, suurta neroamme.
Meidän on suojeltava Thomas Edisonia ja muita ihmisiä, -
jotka keksivät hehkulampun, pyörän ja kaikki nämä asiat.
Musk on yksi todella fiksuista ihmisistämme.
Heitä on tärkeää vaalia, ja Musk on tehnyt hyvää työtä.
Raketin onnistunut ja viihdyttävä laukaisu -
vain kasvattaa Elonin suosiota.
Monet pitävät häntä jo tosielämän supersankarina.
Elon on kulkenut pitkän matkan.
Kaikki alkoi 70-luvulla Etelä-Afrikassa, -
Pretorian kaupungissa.
Etelä-Afrikka oli melko pahamaineinen paikka.
Oli aika tavallista tulla hakatuksi.
Koulussa liian hyvin pärjänneitä odotettiin päivän päättyessä ovella -
ja mätkittiin laukuilla.
Sellaista kiusaamista oli paljon.
Elon oli jo varhain hyvä lukija.
Hän luki mielellään Napoleonista ja Aleksanteri Suuresta.
Hän luki jopa Napoleonin testamenttia.
Se oli ranskaksi.
Joskus joku kysyi: "Luetko tuota paksua kirjaa, poika?"
Niin joku idiootti kysyi. Elon vastasi: "Oletko tyhmä?"
"Luuletko, että vain katselen kuvia?"
Joten... Elon viihtyi aikuisten seurassa.
Kun muut lapset leikkivät, hän oli aikuisten kanssa.
Jos häntä kehotettiin menemään leikkimään, -
hän halusi istua aikuisten kanssa.
Tämä moottori oli yleisesti käytössä vuosien 1968 ja 1986 välillä.
Minulla oli Elonin nuoruudessa paljon hienoja autoja.
Porsche ja Mercedes, -
Ferrari ja Maserati.
Elon oli aina kiinnostunut ovien purkamisesta.
Jos jotain piti korjata, hän teki sen mielellään.
Hän ei ollut maailman paras mekaanikko, -
ja useimmat amatöörit ovatkin kömpelöhköjä. Hän kuitenkin yritti.
Elon ei missään nimessä ollut tylsä lapsi.
Tesla on lanseerannut Roadster- ja Model S -mallit.
Jotta sähköautot alkaisivat yleistyä, -
edullisemmasta Model 3 -mallista on kuitenkin tultava menestys.
Yhtiön toiminnan skaalaaminen oli suuri haaste.
Elonilla oli kyllä pieni joukko ihmisiä, joihin hän luotti -
ja jotka johtivat esimerkiksi Gigafactorya ja suunnittelupuolta.
Mutta hänellä oli liikaa tehtävää, -
eikä hän voinut osallistua niin paljon kuin olisi halunnut.
Entinen työskentelytapa ei enää toiminut.
Tesla julkisti ensimmäisen kvartaalin tappiollisen tuloksen.
15-vuotiaan yhtiön rahat voivat oikeasti loppua tänä vuonna.
HUHTIKUU 2018
Tuotanto-ongelmien lisäksi on myös kassavirtaongelmia.
Sijoittajat alkavat hermostua.
Elon päästeli suustaan asioita, -
joita ei pitäisi sanoa, oli sitten kuinka stressaantunut tahansa.
Hän oli ailahtelevampi.
Hän suuttui minulle pahasti kolme kertaa.
Viimeisellä kerralla -
Elon huusi minulle tiimiläiseni tekemästä virheestä.
Hän oli silloin... todella vihainen.
Yhteytemme katkesi.
Näin Elonin sijasta vain kauhean vihan valtaaman ihmisen.
Se oli todella outoa. Sitten yhtäkkiä näin, kuinka hän havahtui -
ja tajusi, kuka olin.
Kaikki oli taas hyvin, ja Elon pyysi myöhemmin anteeksi.
Sillä hetkellä kuitenkin päätin, -
että nyt riitti.
Oli aika lähteä.
Koska Elon on Teslan toimitusjohtaja -
Wall Streetin sijoittajat kysyvät häneltä kvartaaleittain kysymyksiä.
Toukokuussa 2018 kysymykset ärsyttävät häntä.
Mikä tarkalleen ottaen on tilanteenne...
Seuraava, seuraava.
Tylsä, typerä kysymys. Seuraava.
Meitä eivät kiinnosta päiväkauppiaiden toiveet.
Aivan sama. Myykää osakkeemme, älkääkä ostako niitä.
Jos volatiliteetti huolestuttaa, älkää ostako osakkeitamme.
JPM:n mukaan puhelu oli omituinen.
RBC:n mukaan se horjutti luottamusta.
Tämä ei käy. Jos ei tiedettäisi, kenen yhtiöstä on kyse, -
puhelun perusteella ajateltaisiin, ettei yhtiötä johdeta kunnolla.
Yhtiön markkina-arvo laski juuri kaksi miljardia dollaria -
toimitusjohtajan takia.
Elon Muskiin kohdistuu yhä enemmän paineita.
Tehtaalla on ongelmia.
Gigafactoryn työntekijät ottavat yhteyttä toimittajiin.
Ovatko vaatteeni rypyssä?
Linette Lopez kirjoittaa aiheesta ensimmäisenä.
Ensimmäinen juttuni Teslasta julkaistiin keväällä 2018.
Sen otsikko oli "Elon Musk ei välitä sinusta".
Hieman aiemmin Elon Musk oli keskeyttänyt tulospuhelun -
ja loukannut yhtiön tilanteesta kyselleitä investointipankkiireja.
Kun tutkin yhtiötä tarkemmin, löysin ympäristörikkomuksia.
Se oli hullua, koska Elonin tavoitteena oli pelastaa planeetta.
Tajusin, että kaikessa oli kyse vain hänestä. Muilla ei ollut väliä.
Ilmiantaja lähestyy Linetteä -
keskustellakseen Teslan jäteongelmista.
Hän työskenteli tehtaassa ja näki jätteet ja osaamattomuuden.
Siellä oli täysi kaaos.
Mies lähetti Elonille sähköpostia, -
jossa valitti tuotantoprosessin hajanaisuudesta.
Elon vastasi viestiin.
Hän sanoi: "On hyvin tärkeää, että Tesla vähentää romun määrää."
Silloin tajusin, millaiset seuraukset jutullani olisi.
Linetten uusi juttu -
perustuu vuodettuihin luottamuksellisiin asiakirjoihin.
Niiden mukaan 40 prosenttia akkujen raaka-aineesta -
päätyy romuksi tai käsitellään uudelleenkäytettäväksi.
Autovalmistajat tuottavat yleensä hyvin vähän romua.
Tesla päihitti osakekurssillaan kaikki vanhat autovalmistajat, -
mutta tuhlasi satoja miljoonia dollareita jätteisiin.
Ajattelin, että sijoittajien olisi hyvä tietää se.
Tunnetut toimitusjohtajat eivät usein arvostele toimittajia julkisesti, -
mutta viime viikolla niin kävi. Teslan perustaja Elon Musk -
kritisoi Business Insiderin Linette Lopezia tämän artikkelista.
Linette Lopez on tänään vieraanamme.
Kaikki alkoi, kun Musk ei pitänyt tarinastasi, -
joka julkaistiin Business Insiderissä 4. kesäkuuta.
Kirjoitin siitä, miten Teslan missio -
ei ole linjassa tuotantoprosessin kanssa.
Sen artikkelin jälkeen Elon alkoi häiritä minua Twitterissä.
Kaikki hänen faninsa pilkkasivat minua.
Melko pian sen jälkeen Elon alkoi tutkia, -
kuka työntekijöistä oli vuotanut tiedot minulle.
Lopulta sisäiset tutkimukset paljastavat ilmiantajan.
Hän on kokoonpanolinjalla työskentelevä Martin Tripp.
Sisäisten asiakirjojen vuotaminen rikkoo sopimusta, -
ja Martin saa potkut.
Tapauksen jälkivaikutukset kuitenkin jatkuvat.
Nevadan poliisille ilmoitetaan, -
että Martin on menossa Gigafactoryyn ase mukanaan.
Sinua ei ole pidätetty. Tarkistan vain, onko sinulla aseita.
Eihän sinulla ole aseita? -Ei.
Teen vain nopean tarkastuksen.
Miten tässä näin kävi?
Kerroin vain kaikesta siitä jätteestä ja...
Noin 732 autossa on viallinen akku.
He väittävät, että varastan vieläkin tietoja.
En ole niin fiksu.
Ymmärrän. Älä huoli.
Haluamme vain selvittää, mistä on kyse.
Hän kertoo kamalia valheita.
Martinille tilanne oli katastrofi. Se mullisti hänen elämänsä.
Hän ei voinut tehdä töitä pitkään aikaan.
Elon teki sen varmistaakseen, että kaikki Teslalla ymmärsivät, -
mitä puhumisesta seurasi.
MARTIN TRIPPILLÄ EI OLLUT ASETTA
EI TIEDETÄ, KUKA VIHJEEN ANTOI
Kaksi viikkoa myöhemmin Elon löytää taas itsensä -
keskeltä uutisjuttua.
Tällä kertaa tapahtumat sijoittuvat toiselle puolelle maailmaa.
Veden noustessa operaatioon tarvittavat varusteet -
kannettiin paikalle ja laskettiin syvälle luolaan.
HEINÄKUU 2018
Pohjois-Thaimaassa sijaitsevassa Tham Luangin luolassa -
on loukussa 12 poikaa ja jalkapallovalmentaja.
Maailma odottaa jännittyneenä, saadaanko heidät pelastettua.
On epäselvää, miten pojat saadaan ulos -
ilman, että heidän tarvitsee käyttää sukelluslaitteistoa.
Vaikka Elonin ongelmat kasaantuvat, -
hän teettää insinööreillään minisukellusveneen, -
jonka hän uskoo pelastavan lapset.
Elon lentää Thaimaahan tapaamaan pelastajia -
ja toimittamaan minisukellusveneensä.
Hänen saapuessaan pelastusoperaatio on jo käynnissä.
Kaikki 13 loukkuun jäänyttä onnistutaan pelastamaan.
Operaation keskiössä on brittiläinen luolasukeltaja Vernon Unsworth.
Elonin sukellusvene ei tee häneen vaikutusta.
Sukellusvene oli noin 170-senttinen ja jäykkä.
Se ei siis olisi päässyt mutkien tai esteiden ohi.
Sillä ei olisi pystynyt sukeltamaan 50:tä metriä pidemmälle.
Se oli pelkkä julkisuustemppu.
Pelastajan kommenteista ärsyyntynyt Elon siirtyy Twitteriin.
Elon kirjoittaa twiitteihinsä, mitä sillä hetkellä tulee mieleen.
Niin. Jotkin niistä ymmärrän ja joitain en.
Alussa kutsuin Elonin sormia tuhmiksi Twitter-sormiksi.
Pyysin lopettamaan twiittailun. Se oli aivan tarpeetonta.
Kolme päivää myöhemmin Elon pyytää Twitterissä anteeksi, -
mutta Vernonille vahinko on jo tapahtunut.
Sankarisukeltaja Vernon Unsworthin -
olisi pitänyt nauttia tämänaamuisesta seremoniasta.
Sen sijaan hän kiehui raivosta.
Tämä ei jää tähän.
Miltä oikeudenkäynti vaikuttaa?
Millaista haittaa on koitunut?
Vernon haastaa Elonin oikeuteen.
Puolitoista vuotta myöhemmin he tapaavat oikeudessa.
Oikeudenkäynnistä voi tulla kiivas.
Los Angelesin rikkain mies kohtaa brittisukeltajan.
Vihjasiko Elon Musk Vernon Unsworthin olevan pedofiili?
Entä oliko hän "ottanut selvää väitteensä todenperäisyydestä -
ennen kuin sanoi sen"? Valamiehistö päättää.
Muskia kuvailtiin kiusaajaksi, mutta valamiehistö näki asian toisin.
Valamiehistö piti twiittiä loukkauksena eikä syytöksenä.
Vernon kohtasi kiusaajamiljardöörin silmästä silmään.
Monikaan ei rohkenisi tehdä niin.
Joskus kyse on siitä, että Elon ei ymmärrä sanojensa vaikutusta.
Joskus käy niin.
Joissain tapauksissa taas lienee kyse välinpitämättömyydestä.
Kuinka herra Musk suhtautui? -Kaikki voivat hyvin. Kiitos.
ELON VOITTAA JUTUN
VAIKKA VÄITETTÄ EI VOIDA TODISTAA TODEKSI
Siksi hän on niin vaarallinen Twitterissä.
Hän on vaikutusvaltainen ja samalla täysin vastuuton.
Elonin Twitter-tili on nyt yksi maailman seuratuimmista.
Hänellä on 22 miljoonaa seuraajaa.
Testi. Yksi, kaksi, kolme.
Elokuun 7. päivänä -
Elon twiittaa harkitsevansa Teslan yksityistämistä -
ostamalla muut osakkaat ulos. Twiitti saa kurssin nousuun.
Hyvää iltaa kaikille.
Tässä ovat johtajat Stephanie Avakian ja Steven Peikin.
He pitävät avauspuheenvuoron ja vastaavat kysymyksiin.
Aloitamme twiitistä, joka on kaikkien huulilla.
Elon Musk loi kaaosta twiitillään, joka sai Teslan kurssin nousuun.
Kaupankäynti keskeytettiin, ja kurssi nousi taas.
Arvopaperikomissio SEC syyttää arvopaperipetoksesta Elon Muskia, -
Tesla Motorsin toimitusjohtajaa.
Syyte koskee hänen 7.8.2018 Twitterissä esittämiään lausuntoja -
Teslan yksityistämisestä.
Näytät hymyilevän. Haluatko sanoa jotain?
Entä SEC?
Elon suostuu sopimaan oikeusjutun.
Hän saa 20 miljoonan dollarin sakot, jättää Teslan hallituksen -
ja suostuu tarkistuttamaan twiittinsä ennen julkaisemista.
Kiitos paljon.
Onko twiittejäsi sensuroitu sovittelun jälkeen?
Ei. -Lukeeko joku ne ensin?
Ei. -Eikö twiittejäsi valvota?
Tarkistettava on vain sellaiset twiitit, -
jotka voivat aiheuttaa heilahteluja osakemarkkinoilla.
Mistä he tietävät, vaikuttaako twiitti, -
jos he eivät lue niitä kaikkia ennen lähettämistä?
Ehkä siinä sattuukin joskus virheitä.
Oletko tosissasi? -Kukaan ei ole täydellinen.
Haluan tehdä selväksi, etten kunnioita SEC:tä.
En kunnioita niitä ihmisiä.
Elon Musk vihaa sitä, kun muut voittavat.
Ja hän vihaa yli kaiken sitä, kun häneen ei uskota.
Hän ottaa sen raskaasti.
Luulen Elonin tajunneen twiittinsä jälkeen, -
että olisi oltava varovaisempi ja että tämä kaaos oli turhaa.
Toisaalta kukaan ei voisi estää häntä.
Jälkeenpäin hän twiittasi keksineensä lyhenteelle SEC uuden merkityksen.
Se oli Suck Elon's C***.
Elon tykkää pottuilla SEC:lle.
Sellainen on maailman vaikutusvaltaisin ihminen.
Tämä oli Elonille ratkaiseva hetki, jonka jälkeen -
häntä ei juurikaan enää kiinnostanut.
Hän alkoi tehdä mitä halusi.
Teslan ja SpaceX:n Elon Muskia ei ole koskaan nähty tällaisena:
polttamassa pilveä YouTubessa.
SYYSKUU 2018
Onko tuo jointti?
Vai sikari?
Teslan toimitusjohtajan käytös herättää taas keskustelua.
Musk näytti polttavan marihuanaa podcast-haastattelussa.
Miljardööri Elon Musk. -Mitä hän oikein meinaa?
Tiedämme kyllä.
Hän yrittää jälleen saada ihmiset reagoimaan.
Ongelma on hänen egonsa.
Miksi hän poltti ruohoa Joe Roganin kanssa -
ja teki minisukellusveneen pelastaakseen ne pojat?
Lopeta huomion kerjääminen!
Elonin käytös puhuttaa yhä enemmän.
Hän osallistuu yhteen Amerikan suosituimmista tv-ohjelmista -
ja paljastaa itsestään jotain, mitä ei ole aiemmin maininnut.
Kiitos paljon.
On kunnia olla täällä. Teen tänään historiaa -
ensimmäisenä Saturday Night Liven juontavana Asperger-henkilönä.
En sanoisi Aspergerin oireyhtymää krooniseksi vaan akuutiksi.
Ehkä muut eivät vain myöntäneet.
Kun saamme jotain päähämme, emme lakkaa ajattelemasta sitä.
Se ei ehkä vie yöunia, mutta se on mielessä nukkumaan mennessä -
ja taas aamulla herätessä.
Siihen keskittyy täysillä ja joka hetki.
Jopa niin kovasti, että voi unohtaa syödä.
Eikä Asperger-henkilöä voi vain käskeä lopettamaan sitä.
Ei voi sanoa: "Lopeta nyt."
Jonkinlainen intohimo vain ottaa vallan ja saa jatkamaan yrittämistä.
Erottuaan Talulah Rileystä -
Elon seurustelee Amber Heardin kanssa.
Mutta vuonna 2018 hän saapuu Met Galaan seuranaan Grimes, -
elektropop-artisti.
Elon Musk ja Grimes tapasivat nykyaikaisesti: Twitterin kautta.
He kumpikin kertoivat samanlaisen nörttivitsin -
tekoälyyn liittyvästä ajatuskokeesta, Rokon basiliskista, -
jota en edes tajua. He ovat kiinnostuneita samoista asioista.
Grimes hyödyntää musiikissaan teknologiaa.
Hän tekee kaiken digitaalisesti.
Jos pääsisin kärpäseksi kattoon, -
valitsisin kaikista maailman pariskunnista Elonin ja Grimesin.
Olen alusta asti haaveillut näkeväni, millainen suhde heillä on.
Grimesillä ja Elonilla on kaksi yhteistä lasta:
Exa Dark Sideræl ja X Æ A-XII.
Grimes kertoi minulle, että Elonin teorian mukaan hän ei ole ihminen -
vaan Elonin luoma simulaatio.
Täydellinen kumppani, joka on olemassa vain Elonin aivokuorella.
Se kuulostaa hullulta ja karmivalta, mutta Grimes on samaa mieltä.
Hän sanoi tuntevansa itsensä Elonia varten luoduksi simulaatioksi.
Elon on kiireisempi kuin minä koskaan.
Jos olenkin hänen seurassaan, en näe häntä paljon, -
ellen istu kokouksen takarivissä.
Vaimoilla tai tyttöystävillä ei ole sitä mahdollisuutta, -
joten he eivät juurikaan näe häntä.
laukaisee avaruuteen
amerikkalaiset astronautit
amerikkalaisilla raketeilla
Amerikan maaperältä
TOUKOKUU 2020
Tämä on askel kohti avaruuslentojen uutta aikakautta.
Raketin on rakentanut SpaceX, -
yhtiö, joka on tekemässä historiaa viemällä ihmisiä avaruuteen.
Siinä Nasan astronautit tulevat.
Vasemmalla on Doug ja oikealla Bob.
He nousevat Tesla Model X:ään, joka vie heidät laukaisualustalle.
Turvavyöt laitetaan kiinni.
Nyt lokinsiipiovet sulkeutuvat. -Todella sulavaa.
Miehitetyn Dragon-avaruusaluksen lähtö lähestyy, -
ja presidentti Trump on lentänyt todistamaan tärkeää hetkeä.
Tämä on jännittävä päivä maallemme.
Haluan kiittää pitkäaikaista ystävääni Elonia.
Kunnioitan sinua suuresti.
Olet ajatellut tätä vuorokauden ympäri.
Olet ajatellut paljon muutakin, mutta tämä on ollut tärkeintä.
Sanoinkin tiimilleni, että tämä menee kaiken muun edelle.
Hienoa.
T - 15 sekuntia.
Yksityinen toimija vie ensi kertaa astronautteja avaruuteen.
Elon täyttää sopimuksensa USA:n hallituksen ja Nasan kanssa.
Kymmenen, yhdeksän, kahdeksan, seitsemän, kuusi, -
viisi, neljä, kolme, kaksi, yksi, nolla. Laukaisu.
Falcon 9 Crew Dragon irtoaa maasta.
Hienoa, Nasa ja SpaceX! Antakaa mennä, Bob ja Doug!
Dragon miehistöineen ja Falcon 9 -raketteineen nousee taivaalle.
Elon on yksi suurista neroistamme. Hän on tehnyt fantastista työtä.
Tämä on vasta alkua. He menevät Marsiin.
Uskon, että äskeinen näky inspiroi meitä kaikkia.
Kaikki näyttää toistaiseksi hyvältä.
Tervetuloa Dragonille.
Minä olen Doug, ja vieressäni on Bob. Varmaan tunnettekin hänet.
Bob Behnken SpaceX:n Demo-2-lennolta -
saapuu Kansainväliselle avaruusasemalle.
Koko maailma seurasi tätä tehtävää.
Olemme ylpeitä kaikesta, mitä olette tehneet maamme -
ja koko maailman hyväksi.
Arvostamme sitä.
On ollut kunnia olla pienenä osana tehtävää.
Kunnia kuuluu SpaceX:lle.
On hienoa saada olla tämän mahtavan kompleksin kyydissä.
Kolme, kaksi, yksi, laukaisu.
Starship on pisin ja tehokkain koskaan rakennettu kantoraketti.
Lento on kestänyt 6 minuuttia ja 10 sekuntia...
Se on suunniteltu täysin uudelleenkäytettäväksi.
...käännetään se pystyasentoon ja aloitetaan laskeutuminen.
Satatonnisen aluksen laskeutuminen osoittautuu haastavaksi.
Mutta viidennellä yrityksellä SpaceX:n insinöörit onnistuvat.
Starship on avaruusalus, -
joka toteuttaa Elonin unelman Marsiin matkustamisesta.
Tämä on inspiroivinta, mitä olen koskaan nähnyt.
On valittava, kumman tulevaisuuden haluamme.
Sen, jossa matkaamme avaruudessa -
ja elämme useissa maailmoissa, tähtien keskellä, -
vai sen, jossa olemme jumissa Maassa. Minä valitsen ensimmäisen.
Elon haluaa tulla tunnetuksi aikamme parhaana insinöörinä.
Hän haluaa viedä ihmiskuntaa eteenpäin -
ja saada meidät haastamaan itsemme.
Hän pitää sitä parempana tulevaisuutena -
kuin Maahan ikuisiksi ajoiksi jäämistä.
Elon menee Marsiin. Mitä varten The Boring Company muuten olisi?
Hän varmaan poraa Marsiin tunnelin antamaan vähän suojaa.
Entä sähköntuotanto? Marsissa voi hyödyntää aurinkoenergiaa.
Sitä voi varastoida akkuihin, joita voi käyttää ajoneuvoissa ja kotona.
Kaikkea Elonin tekemää tarvitaan Marsissa.
Siellä sähkö ei vain tule pistorasiasta.
Elonilla on suuremmat suunnitelmat kuin pystymme kuvittelemaankaan.
Kun asiaa miettii tarkemmin, kaikki kuitenkin loksahtaa paikoilleen.
Tehdään tästä todellista. Tehdään se!
Olen monien muiden tavoin oppinut, -
että jos Elon sanoo pystyvänsä johonkin, häntä ei pidä vähätellä.
Elonille ei kannata sanoa ei. Siinä vain häviää.
Tiedän, miten media kohtelee sinua. -Loistavasti.
Siksi minulla ei ole kysymyksiä.
Haluan vain puhua kuusivuotiaan poikani Kyler Scottin puolesta.
Hän katsoo tätä ja pitää sinua mahtavana.
Kiitos, että teet maailmasta paremman paikan.
Kiitos.
Vuoden 2022 kesällä Elonilla on yli 100 miljoonaa Twitter-seuraajaa.
Tesla pärjäisi hyvin, vaikka avaruusolennot sieppaisivat minut.
Tai vaikka palaisin kotiplaneetalleni.
Marsin väkiluku on yhä nolla!
Elon! Milloin viet meidät avaruuteen? Kauanko vielä?
Elon on nyt maailman rikkain mies ja jakaa mielipiteitä.
Monien mielestä hänen tulisi auttaa ratkaisemaan Maan ongelmia.
Pyydät avaruuteen pyrkiviä miljardöörejä, -
kuten Elon Muskia ja Jeff Bezosia, auttamaan.
Joka neljäs sekunti joku kuolee nälkään.
Herätkää todellisuuteen ja auttakaa!
Nämä tyypit lyövät ensin rahoiksi -
ja hierovat sitten suolaa haavoihimme lähtiessään avaruuteen.
He julistavat tehneensä kaiken itse, -
vaikka heitä ovat tukeneet sekä Yhdysvaltain hallinto -
että veronsa maksaneet tarjoilijat ja opettajat. Se on väärin.
Elon on omistautunut planeettamme pelastamiselle.
Olen iloinen, -
että SpaceX ja Tesla ovat nerokkaan poikani käsissä.
Ihailemme häntä, mutta emme halua olla hän, -
koska näiden yritysten johdossa saa osakseen paljon vihaa.
Älkää olko ilkeitä hänelle! Media kohtelee häntä aina niin ilkeästi.
Mikset lahjoittanut hyväntekeväisyyteen?
Se olisi ollut hyödyllisempää. -Teen paljon sitäkin.
Hän herää joka aamu miettien, miten voisi auttaa ihmiskuntaa.
Miten hän pystyisi vaikuttamaan tulevaisuuden ihmiskuntaan.
Siihen hän keskittyy.
Elon ei osta Twitteriä.
Hän on liemessä. Hän kertoi, ettei ole koskaan äänestänyt republikaania.
En tiennyt. Hän oli väittänyt äänestäneensä minua.
Hänkin on siis yksi paskanpuhuja. Mutta ei hän osta Twitteriä.
Tai ehkä joskus ostaakin. Ei sitä tiedä.
Elon on ristiriitainen henkilö.
Hän on uskomaton keksijä, -
mutta tekee melko hölmöjä bisnespäätöksiä.
Elon ja monet muut teknologia-alan miehet -
näkevät itsensä tieteisromaanien sankareina.
Romaanit ovat usein synkkiä, -
koska ne kertovat sankarista, joka pelastaa maailman dystopialta.
Jos haluaa olla se sankari, dystopian on ensin oltava olemassa.
Näen välillä synkkiä unia.
En tiedä, miksi. Olen nähnyt niitä lapsesta saakka.
Todentuntuisia unia, jotka ovat usein pelottavia.
Elonin ja muiden mielessä dystopia on tulossa.
He haluavat olla sankareita, -
ja heidän työnsä edistää tätä tavoitetta.
Kyse ei ole meistä eikä edes siitä, mitä planeetallemme tapahtuu.
Heidän työnsä on vain monumentti heidän lapsuudelleen.
Elon on oppinut kaiken Nikola Teslasta ja Einsteinista.
Hän tietää kaiken, minkä he tiesivät, ja yrittää kehittää sitä eteenpäin.
Elon on nykyajan lähin vastine suurille tiedemiehillemme.
Viimeistään sitten, kun hän saa työnsä päätökseen, -
käy selväksi, että hän on Einsteinin, Teslan ja Rockefellerin yhdistelmä.
Kun ryhtyy tekemään jotain todella vaikeaa, -
matkan varrelle mahtuu paljon rankkoja päiviä.
Selvä, kiitos!
Twiittasit, että rakennat -
tunnelia Washingtonin alle. Miksi?
Mikä se on? -Salajuoni. Näin meidän kesken.
En saa koskaan tietää Elonin kaikkia salaisuuksia, -
mutta tiedän, että hän on vilpitön.
Elonilla ei ole minkäänlaisia taka-ajatuksia.
Hän ei ole tulivuorisaarta havitteleva pahis. Ei tosiaankaan.
Hän on hyvin avoin johtaja. Hän ei salaile mitään, -
vaan tuo mahdollisuudet ja riskit ilmi jopa liiankin rehellisesti.
Kaikki kuolevat joskus.
Jos kuolinpaikkansa voi valita, miksei valitsisi Marsia?
Suomennos: Helka Heiskanen Iyuno